हायड्रॉक्सीक्लोरोक्वीन

जागतिक आरोग्य संघटनेचे संचालक डॉ. टेड्रॉस एडहॅनम गेबेरियेसुस सोमवारी म्हणाले की, डेटा सेफ्टी मॉनिटरिंग हायड्रॉक्सीक्लोरोक्वीन औषधाच्या सुरक्षित उपयोगाबाबत अभ्यास करतील. जगभरात या औषधाच्या वापरासंदर्भात सुरू असलेल्या प्रयोगांचंही विश्लेषण करण्यात येईल.

हायड्रॉक्सीक्लोरोक्वीन आणि क्लोरोक्वीन या औषधांचा उपयोग मलेरिया तसंच लुपस या ऑटोइम्यून आजारांचा बीमोड करण्यासाठी केला जातो, असं टेड्रॉस यांनी सांगितलं. 

हायड्रॉक्सीक्लोरोक्वीन: WHO ने कोरोना रुग्णांवर चाचणी करायला का घातली बंदी?

मात्र कोरोना रुग्णांसाठी हे औषध सुरक्षित आहे का, यासंदर्भात साशंकता व्यक्त केली जात आहे. 

ट्रेडॉस यांनी लॅन्सेट या विज्ञानविषयक शोधपत्रिकेत छापून आलेल्या लेखाचा संदर्भ दिला. या अभ्यासानुसार कोरोनाचा संसर्ग झालेल्या रुग्णांना हायड्रॉक्सीक्लोरोक्वीन दिलं गेलं तर त्यांना मृत्यूचा धोका संभवतो. 

हे संशोधन समोर आल्यानंतर शनिवारी जागतिक आरोग्य संघटनेनं सॉलिडरिटी ट्रायलच्या एक्झिक्युटिव्ह गटाची बैठक झाली. दहा सदस्य देशांच्या प्रतिनिधींच्या उपस्थितीत या गटाने हायड्रॉक्सीक्लोरोक्वीन औषधाच्या क्ल... आणखी 4000 वर्णांसाठी लेख सुरू ठेवा:
िनिकल ट्रायलला हंगामी पातळीवर स्थगिती दिली आहे.

जगभरात या औषधासंदर्भात सुरू असणाऱ्या प्रयोगांचं विश्लेषण केलं जाईल, असं स्पष्ट करण्यात आलं.

काही दिवसांपूर्वी अमेरिकेचे राष्ट्राध्यक्ष डोनाल्ड ट्रंप यांनी कोरोनापासून बचाव करण्यासाठी हायड्रॉक्सीक्लोरोक्वीन औषध घेत असल्याचं म्हटलं होतं. त्यामुळे हे औषध चर्चेत आलं होतं.

कोरोना रुग्णांसाठी हे औषध किती परिणामकारक ठरतं हे अद्याप स्पष्ट होऊ शकलेलं नाही. 

मार्च महिन्यात भारताने या औषधाच्या निर्यातीवर बंदी घातली होती. भारताने हा प्रतिबंध हटवावा आणि अमेरिकेला पुरवठा करावा असं ट्रंप यांचा आग्रह होता. ट्रंप यांच्या वक्तव्यानंतर भारताने या औषधाच्या निर्यातवरची बंदी काही प्रमाणात हटवली होती. 

जागतिक आरोग्य संघटनेची आधीची भूमिका काय होती? 

जागतिक आरोग्य संघटनेच्या कोव्हिड-19 बाबतच्या क्लिनिकल मॅनेजमेंट ब्लू-प्रिंटमधील माहितीनुसार, प्रयोगशाळेतील तपासणीत 'हायड्रोक्सिक्लोरोक्वीन'चा कोव्हिड-19 विरोधात एंटी व्हायरल म्हणून फायदा होत असल्याचं आढळून आलं आहे. मात्र, चीनमध्ये कमी लक्षणं असलेल्या कोव्हिड-19 च्या तीस रुग्णांवर करण्यात आलेल्या संशोधनात या औषधाच्या वापरामुळे रुग्ण बरा होण्याच्या अवधीचा वेळ कमी झाला किंवा व्हायरस क्लिअरन्स झाल्याचं आढळून आलं नाही.

हायड्रोक्सिक्लोरोक्वीन'चा उपचार पद्धत म्हणून वापर करण्याबाबत सध्या संशोधन सुरू आहे.

भारतात वापराला सुरुवात

भारतातील संशोधन क्षेत्रात काम करणारी सर्वात मोठी संस्था ICMR म्हणजे इंडियन काउंसिल ऑफ मेडिकल रिसर्चने देशात 'हायड्रोक्सिक्लोरोक्वीन' औषधाच्या प्रतिबंधात्मक वापरासाठी शिफारसी जारी केल्या होत्या. 

"प्रयोग शाळेत झालेल्या संशोधनातून या औषधाचा फायदा होत असल्याचं समोर आलं आहे. कोरोनाग्रस्त रुग्णांची काळजी घेणारे आरोग्य कर्मचारी आणि कोरोनाग्रस्त रुग्णांच्या संपर्कात आलेल्या लक्षणं नसलेल्या व्यक्तींना हे औषध प्रतिबंधात्मक म्हणून देण्यात यावं," असं ICMRने आधी म्हटलं होतं.

हायड्रॉक्सीक्लोरोक्वीन

WHOच्या ताज्या निर्णयानंतर मात्र भारतीय वैद्यकीय संशोधन परिषदेचे (ICMR) महासंचालक बलराम भार्गव म्हणाले की "क्लोरोक्विन हे औषध जवळजवळ शंभर वर्षांपासून वापरात आहे, आणि हायड्रॉक्सिक्लोरोक्विन हे अधिकच सुरक्षित आहे, मलेरियासाठी सर्वत्र वापरलं जातं.

"वैद्यकीय शक्यता बघता आणि या औषधीची उपलब्धता बघून आम्ही याचा वापर सुचवला होता, पण...